आमसभा का उद्घाटन और अतिथियों का स्वागत करते हुए एन.टी.यु.आई के राष्ट्रीय अध्यक्ष एन.वासुदेवन ने कहा कि दक्षिणपंथी ताकतों और पूंजीपतियों ने साथ मिल कर मजदूरों के अधिकारों का खात्मा करने की ठान ली है. एक ओर जहाँ बेरोज़गारी बढ़ी है वहीं सरकार ठेका प्रथा को बढ़ावा दे कर युवाओं के भविष्य के साथ खिलवाड़ कर रही है. हर कार्यस्थल पर मजदूरों के अधिकारों को कुचला जा रहा है, जिसका सबसे ज्वलंत उदाहरण मारुती सुजुकी के मजदूरों को अपने संगठन बनाने के संवैधानिक अधिकार की मांग करने के लिए आजीवन कारावास की सज़ा भुगतनी पड रही है.